### Beslutninger

Fremsendes til Borgmesterens Afdeling med henblik på udarbejdelse af en indstilling, jf. byrådets vedtagelse i mødet den 24. maj 2023 om magistratsbehandling af forslaget.

Sagen bedes tilbagesendt byrådet via Magistraten.

###

Forslag fra Zenia Bruun og Yan Frandsen

Beslutningspunkter

At 1) Magistraten og forvaltningen udarbejder en tidsplan for en inddragende proces for implementering af forslag vedtaget på kommunalpolitisk topmøde 2023

Hvorfor fremsendes indstillingen?

På delegeretmødet på kommunalpolitisk topmøde 2023 var følgende på dagsorden:

Forslag fra Københavns Kommunes Borgerrepræsentation KL’s bestyrelse og KL’s Løn- og Per Petersen opfordres til at indkalde forslag til overenskomstkrav fra kommunalbestyrelserne forud for fastlæggelsen af KL’s krav til overenskomstforhandlingerne i 2024.

KLs bestyrelse bakkede op om forslaget, som også blev vedtaget.

Herunder uddrag fra motivationen for forslaget:

Københavns Kommune har stillet forslag om, at indhentningen af forslag til overenskomstkrav fra kommunalbestyrelserne sker forud for fastlæggelsen af KLs krav til overenskomstforhandlingerne i 2024

Det kan måske lyde som et meget teknisk forslag. Men faktisk er det et forsalg, der handler om mere demokrati.

I dag er det sådan, at KLs forslag til overenskomstforhandlingerne indhentes rent administrativt f.eks. via kommunaldirektørerne.

Det vi opfordringen lyder på er, at vi – som folkevalgte repræsentanter – også høres. Fordi det er, os der som lokalpolitikere skal stå på mål for velfærden i vores kommuner.

Vi mangler medarbejdere i den offentlige sektor. Vi mangler pædagoger, lærere, SOSUere og sygeplejersker.

Og aarhusianerne har en berettiget forventning om at vi gør, hvad vi kan for at løse de problemer.

Derfor er det vigtigt at de kommende overenskomstforhandlinger kommer til at handle om fastholdelse of rekruttering af kommunale medarbejdere.

Og bare for at nævne et enkelt eksempel. I 28 af landets kommuner har vi tilbudt pædagogmedhjælpere, at de kan tage en merituddannelse som pædagog med fuld løn, mens de arbejder. Men det må vi ikke mere – fordi KL vurderer, at det er imod overenskomsten.

Det skal vi have lavet om, så det bliver muligt for os kommunalbestyrelsesmedlemmer at handle på den udfordring, vi står overfor i forhold til fastholdelse og rekruttering.

Derfor stiller vi det her forslag. For at få en mere demokratisk proces hos os som arbejdsgivere – ligesom lønmodtagerne har en demokratisk proces i forhold til deres overenskomstkrav.

Hvilken værdi for borgere og samfund?

Dette forslag vil sikre, at forslaget bliver til virkelighed.

Hvad igangsættes?

Magistraten udarbejder en tidsplan

Zenia Bruun, Enhedslisten

Yan Frandsen, uden for Part.

### Sagsforløb

Udvalg: [adresse]

Dato: 10-05-2023

Liva Mortensen: 25

Sagens behandling blev udsat i byrådets møde den 10. maj 2023.